input: PROVEDBENA UREDBA KOMISIJE
  оd 4. prosinca 2013.
  o utvrđivanju financijskog doprinosa Unije za izdatke nastale u vezi s provedbom hitnih mjera suzbijanja influence ptica u Njemačkoj 2011.
  (priopćeno pod brojem dokumenta C(2013) 8545)
  (Vjerodostojan je samo tekst na njemačkom jeziku)
  (2013/717/EU)
  EUROPSKA KOMISIJA,
  uzimajući u obzir Ugovor o funkcioniranju Europske unije,
  uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 4.,
  budući da:
  (1)
  U skladu s člankom 84. Financijske uredbe i člankom 94. Delegirane uredbe Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (2) (dalje u tekstu: „Pravila primjene”), prije preuzimanja obveze za izdatke iz proračuna Unije institucija ili tijela kojima je institucija delegirala ovlasti moraju donijeti financijsku odluku kojom se utvrđuju bitni elementi djelovanja koje uključuje izdatke.
  (2)
  Odlukom 2009/470/EZ utvrđuju se postupci kojima se uređuje financijski doprinos Unije za određene veterinarske mjere, uključujući hitne mjere. Kako bi pomogla u što bržem iskorjenjivanju influence ptica, Unija bi pogođenim državama članicama trebala odobriti financijsku potporu za prihvatljive izdatke. Člankom 4. stavkom 3. prvom i drugom alinejom te Odluke utvrđena su pravila o postotku doprinosa koji se primjenjuje na troškove nastale u državama članicama.
  (3)
  Člankom 3. Uredbe Komisije (EZ) br. 349/2005 od 28. veljače 2005. o utvrđivanju pravila o financiranju hitnih mjera i kampanja za suzbijanje određenih bolesti životinja u okviru Odluke Vijeća 90/424/EEZ (3) utvrđuju se pravila o izdacima prihvatljivima za financijsku potporu Unije.
  (4)
  Provedbenom odlukom Komisije 2012/132/EU od 15. veljače 2012. o financijskom doprinosu Unije za hitne mjere suzbijanja influence ptica u Njemačkoj, Italiji i Nizozemskoj 2011. (4) odobren je financijski doprinos Unije za hitne mjere suzbijanja influence ptica u Njemačkoj 2011. Njemačka je 10. travnja 2012. podnijela službeni zahtjev za isplatu naknade u skladu s člankom 7. stavcima 1. i 2. Uredbe (EZ) br. 349/2005.
  (5)
  Financijski doprinos Unije isplaćuje se pod uvjetom da se planirane aktivnosti stvarno izvrše i da nadležna tijela dostave sve potrebne informacije u propisanim rokovima.
  (6)
  U skladu s člankom 3. stavkom 4. Odluke 2009/470/EZ Njemačka je bez odgode obavijestila Komisiju i druge države članice o mjerama koje je primijenila u skladu sa zakonodavstvom Unije u području obavješćivanja i iskorjenjivanja bolesti i o rezultatima tih mjera. Službeni je zahtjev za isplatu naknade, u skladu s člankom Uredbe (EZ) br. 349/2005, bio popraćen financijskim izvješćem, popratnom dokumentacijom, epidemiološkim izvještajem o svakom pojedinom gospodarstvu na kojem su životinje zaklane ili uništene i rezultatima dotičnih revizija.
  (7)
  Kao rezultat toga, sada je moguće odrediti ukupni iznos financijskog doprinosa Unije za prihvatljive izdatke nastale u vezi s iskorjenjivanjem influence ptica u Njemačkoj 2011.
  (8)
  Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
  DONIJELA JE OVU ODLUKU:
  Članak 1.
  Financijski doprinos Unije za izdatke povezane s iskorjenjivanjem influence ptica u Njemačkoj u 2011. utvrđuje se u iznosu od 774 103,56 EUR.
  Članak 2.
  Ova odluka koja predstavlja financijsku odluku u smislu članka 84. Financijske uredbe upućena je Saveznoj Republici Njemačkoj.
  Sastavljeno u Bruxellesu 4. prosinca 2013.